open-index/open-wikipedia-markdown huggingface dataset:
एदि रामा

**एडविन क्रिस्ताच रामा** (, जन्म 4 जुलाई 1964) एक अल्बानियाई राजनीतिज्ञ, कलाकार और लेखक हैं, जो 2013 से अल्बानिया के 33वें प्रधानमंत्री तथा 2005 से समाजवादी पार्टी के अध्यक्ष हैं। उन्हें 2000 में तिराना के महापौर का पद मिला और 2003 एवं 2007 में फिर से चुने गए।

## कलाकार और लेखक के रूप में कार्य

एडी रामा एक सक्रिय चित्रकार हैं और उनकी कला की कई व्यक्तिगत प्रदर्शनियाँ अंतर्राष्ट्रीय स्तर पर आयोजित हो चुकी हैं। वे राजनीति के साथ-साथ समकालीन कला (Contemporary Art) में भी गहरी रुचि रखते हैं।

### प्रमुख प्रदर्शनियाँ
रामा की कलाकृतियाँ दुनिया के कई प्रसिद्ध दीर्घाओं (Galleries) में प्रदर्शित की गई हैं:

* **1990:** सिटी आर्ट गैलरी, कोर्फू, ग्रीस
* **1992:** नेशनल आर्ट गैलरी, तिराना, अल्बानिया
* **1993:** जानो गैलरी, न्यूयॉर्क शहर और अकुद (Acud), बर्लिन
* **1994:** साओ पाउलो, ब्राजील
* **1995:** प्लेस डी मेडियाथेक, फ्रांस और इज़राइल
* **1999:** गैलरी XXI, अल्बानिया
* **2014 और 2017:** वेनिस बिएनियल (Venice Biennial)
* **2016:** मैरियन गुडमैन गैलरी, न्यूयॉर्क शहर

### प्रकाशन
एडी रामा ने एक लेखक के रूप में कई पुस्तकें लिखी हैं, जिनमें कला और राजनीति का मिश्रण देखने को मिलता है:

* *Refleksione* (1991) – अर्दियन क्लोसी के साथ सह-लिखित।
* *Etërit, Seksi dhe Krenaria Kombtare* (1993)
* *Edi Rama: Paintings* (2009) – उनकी पेंटिंग्स का संग्रह।
* *Kurban* (2011) – उनके राजनीतिक और व्यक्तिगत अनुभवों पर आधारित।

## संदर्भ

श्रेणी:अल्बानियाई चित्रकार
श्रेणी:जीवित लोग

## सन्दर्भ


## इन्हें भी देखें
* तिराना के महापौर

## बाहरी कडियाँ
* तिराना नगर निगम
* एदि रामा: यूरोपीय नायक २००५ टाइम पत्रिका द्वारा।

श्रेणी:तिराना
श्रेणी:अल्बानिया के लोग
श्रेणी:1964 में जन्मे लोग
श्रेणी:जीवित लोग
श्रेणी:राजनीतिज्ञ
श्रेणी:लेखक
अंकुश कृमि

**अंकुश कृमि** या **हुकवर्म** (Hookworm) बेलनाकार छोटे-छोटे भूरे रंग के कृमि होते हैं। ये अधिकतर मनुष्य के क्षुद्र अंत्र (स्माल इंस्टेस्टाइन) के पहले भाग में रहते हैं। इनके मुँह के पास एक कॅटिया सा अवयव होता है; इसी कारण ये अंकुश कृमि कहलाते हैं।

## परिचय
right|thumb|300px|अंकुश कृमि का जीवन-चक्र
इनकी दो जातियाँ होती हैं, नेकटर अमेरिकानस और एन्क्लोस्टोम डुओडिनेल। दोनों ही प्रकार के कृमि सब जगह पाए जाते हैं। नाप में मादा कृमि 10 से लेकर 13 मिलीमीटर तक लंबी और लगभग 0.6 मिलीमीटर व्यास की होती है। नर थोड़ा छोटा और पतला होता है। मनुष्य के अंत्र में पड़ी मादा कृमि अंडे देती हैं जो बिष्ठा के साथ बाहर निकलते हैं। भूमि पर बिष्ठा में पड़े हुए अंडे ढोलों (लार्बी) में परिणत हो जाते हैं, जो केंचुल बदलकर छोटे-छोटे कीड़े बन जाते हैं। किसी व्यक्ति का पैर पड़ते ही ये कीड़े उसके पैर की अंगुलियों के बीच की नरम त्वचा को या बाल के सूक्ष्म द्विद्र को छेदकर शरीर में प्रवेश कर जाते हैं। वहाँ रुधिर या लसीका की धारा में पड़कर वे हृदय, फेफड़े और वायु प्रणाली में पहुँचते हैं और फिर ग्रास नलिका तथा आमाशय में होकर अँतरियों में पहुँच जाते हैं। गंदा जल पीने अथवा संक्रमित भोजन करने से भी ये कृमि अंत्र में पहुँच जाते हैं। वहाँ पर तीन या चार सप्ताह के पश्चात् मादा अंडे देने लगती है। ये कृमि अपने अंकुश से अंत्र की भित्ति पर अटके रहते हैं और रक्त चूसकर अपना भोजन प्राप्त करती हैं। ये कई महीने तक जीवित रह सकते हैं। परंतु साधारणत: एक व्यक्ति में बार-बार नए कृमियों का प्रवेश होता रहता है और इस प्रकार कृमियों का जीवन चक्र और व्यक्ति का रोग दोनों ही चलते रहते हैं।

## लक्षण
इस रोग का विशेष लक्षण रक्ताल्पता (ऐनीमिया) होता है। रक्त के नाश से रोगी पीला दिखाई पड़ता है। रक्ताल्पता के कारण रोगी दुर्बल हो जाता है। मुँह पर कुछ सूजन भी आ जाती है। थोड़े परिश्रम से ही वह थक जाता और हाँफने लगता है। यदि कृमियों की संख्या कम होती है तो लक्षण भी हलके होते हैं। रोग बढ़ जाने पर हाथ-पैर में भी सूजन आ जाती है। यह सब रक्ताल्पता का परिणाम होता है। रोग का निदान ऊपर लिखित लक्षणों से होता है। रोगी के मल की जाँच करने पर मल में कृमि के अंडे मिलते हैं जिससे निदान का निश्चय हो जाता है।

## सन्दर्भ

## बाहरी कड़ियाँ
* CDC Department of Parasitic Diseases images of the hookworm life cycle 
* Centers for Disease Control and Prevention
* Human Hookworm Vaccine Initiative
* The Rockefeller University
* Dog hookworm (''Ancylostoma caninum'') at MetaPathogen: facts, life cycle, references
* Human hookworms (''Ancylostoma duodenale'' and ''Necator americanus'') at MetaPathogen: facts, life cycle, references

श्रेणी:परजीवी
गोविन्द बल्लभ पन्त (हिन्दी साहित्यकार)

**गोविन्द बल्लभ पन्त** (१८९८ - १९९८) हिन्दी के नाटककार थे।

## जीवनी
गोविन्द बल्लभ पन्त का जन्म रानीखेत में सन् १८९८ में हुआ था।

## इन्हें भी देखें
* गोविंद बल्लभ पंत (राजनेता)

## बाहरी कड़ियाँ
* क्या आप गोविंद बल्लभ पंत को जानते हैं? (अमर उजाला)

श्रेणी:हिन्दी साहित्यकार
पवनार

**पवनार** एक ऐतिहासिक गांव है जो महाराष्ट्र के वर्धा जिले में धाम नदी के तट पर बसा है। यह गांव जिले की सबसे प्राचीन बस्तियों में एक है। राजपूत राजा पवन के नाम पर इसका नाम पवनार पड़ा। गांव में गांधी कुटी और आचार्य विनोबा भावे का परमधाम आश्रम देखा जा सकता है। 

## इन्हें भी देखें
* सेवाग्राम
* साबरमती आश्रम

## बाहरी कड़ियाँ

श्रेणी:महाराष्ट्र
श्रेणी:विनोबा
श्रेणी:भारतीय स्वतन्त्रता संग्राम
टाइपराइटर

**टाइपराइटर** (या **टंकण-यंत्र**) एक यन्त्र है जिसका प्रयोग कागज पर कोई पाठ टाइप करने के लिये किया जाता है।

अंग्रेजी का मानक टाइपराइटर क्वर्टी (QUERTY) लेआउट आधारित है। यद्यपि अंग्रेजी के लिये कई सारे लेआउट समय-समय पर बनाये गये जिनमें :en:DVORAK गति के लिहाज से सर्वश्रेष्ठ माना गया परन्तु समय के साथ क्वर्टी ही मानक बन गया। कम्प्यूटर के आविष्कार के पश्चात कीबोर्ड भी क्वर्टी लेआउट पर ही बने।

1930 के दशक में बाजार में हिन्दी टाइपराइटर आया था। हिन्दी टाइपराइटर का विकास अत्यंत जटिल कार्य था। कारण यह कि देवनागरी के अनेक चिह्न येन-केन प्रकारेण २६ कुंजियों पर ही व्यवस्थित करने थे। इसके अतिरिक्त टाइपराइटर मैकेनिकल होने के कारण कम्प्यूटर की तरह न तो मात्राओं को खुद ही जोड़ सकता था, न वर्ण-क्रम के अनुसार संयुक्ताक्षर बना सकता था, अतः सभी चिह्नों, मात्राओं, संयुक्ताक्षरों के लिये अलग से कुंजियाँ याद रखनी पड़ती थी। इस कारण टाइपराइटर का लेआउट अत्यंत जटिल हो गया। परन्तु उस समय हिन्दी टाइप करने का केवल यही एक साधन था।

800px|none|हिन्दी रेमिंगटन टाइपराइटर

कम्प्यूटर पर यूनिकोड प्रणाली लागू से पहले उसके लिये नॉन-यूनिकोड फॉण्ट इसी लेआउट पर आधारित बनाये गये। परन्तु यूनिकोड के आने के बाद प्रचालन तन्त्र में स्क्रिप्ट प्रोसैसिंग इंजन के द्वारा मात्राओं तथा संयुक्ताक्षरों आदि को स्वचालित रूप से प्रकट करना संभव होने से सरल इनस्क्रिप्ट कीबोर्ड बनाया गया। इसमें मात्राओं तथा संयुक्ताक्षरों आदि को अलग से याद नहीं रखना पड़ता। अतः हिन्दी सहित अन्य भारतीय भाषाओं के लिये इसे ही मानक बनाया गया।

## इन्हें भी देखें
*रेमिंगटन
*इनस्क्रिप्ट
*हरि गोविन्द गोविल -- जिन्होने देवनागरी के लिए एक फॉण्टफेस का आविष्कार किया जिससे मशीन युग में हिन्दी अन्य भाषाओं में टंकण को प्रोत्साहन मिला।

## बाहरी कड़ियाँ
*बिहार के कृपानाथ ने 1960 में ही बना दिया था सबसे मॉडर्न कंप्यूटर की बोर्ड
*Devanagari Script for the Mergenthaler Linotype

श्रेणी:हिन्दी टाइपिंग
सूर्या रोशनी लिमिटेड

**सूर्या रोशनी लि.** भारत की प्रकाश-साधनों के निर्माण की एक बड़ी कंपनी है। यह पिछले 25 सालों से घरेलू एवं कोमर्शियल लाईट बनाने में ग्राहकों की विश्वास बनी हुई है। वर्ष में कंपनी द्वारा 1750 करोड़ रूपये का कारोबार किया जाता है।
सूर्या रोशनी *हाई मस्ट लाइटिंग* व पोल्स बनाने के लिए कम्पनी ग्वालियर तथा नोएडा में अत्याधुनिक प्रकाश-प्रयोगशाला का प्लांट लगाने जा रही है। इसके अलावा सूर्या ग्रुप ने विस्तार योजना के तहत 550 करोड़ रूपये की लागत से नई फैक्ट्रीयों में कार्य शुरू किया है। इन फैक्ट्रियों में 6000 से अधिक व्यक्ति रोजगार पा सकेंगे। इस दृष्टिï से सूर्या रोशनी एक ऐसी कंपनी बन जायेगी जो ग्राहकों को रोशनी संबंधी सभी प्रकार की सुविधाएं सुलभ करा सकेगी।

## बाहरी कड़ियाँ
* सूर्या रोशनी लिमिटेड का जालघर (अंग्रेजी में)
* सूर्या ग्रुप एक साल में देगा 6000 को नौकरी (पत्रिका)
* सूर्या रोशनी बनी देश की सबसे बड़ी पाइप निर्माता कंपनी
* सूर्या रोशनी में सब है, बस जॉकी नहीं

श्रेणी:भारतीय कंपनियाँ
मानस संगम, कानपुर

**मानस संगम**, कानपुर (उत्तर प्रदेश) की एक साहित्यिक एवं सांस्कृतिक संस्था है। इसकी स्थापना सन् १९६९ के दिसम्बर माह में हुई थी। इसके संस्थापक डॉ बद्रीनारायण तिवारी हैं। 

## उद्देश्य
मातृभाषा, राष्ट्रभाषा हिन्दी को भारत की एकता एवं अखण्डता के सेतु बनाने हेतु एक पत्थर मानस संगम के रूप में डाला गया है।
इसी भाव भावना से विश्व मान्य राष्ट्रकवि तुलसीदास को हिन्दी एवं आम जनमानस का प्रतीक मानकर उन्हें व उनकी कृति रामचरित्त मानस को साध्य एवं साधन बनाकर हिन्दी के विकास में कार्य करना।

इस मंच से परम आदरणीय श्री तुलसीदास जी के पण्डिताऊ चरित्र को न दिखाकर उनके साहित्यक एवं सामाजिक स्वरूप को चित्रित करना। अपने रामचरित्र मानस में उन्होंने अपने प्रत्येक पात्र में एक आम जनमानस चरित्र को जीवन्त करने का प्रयास किया है। उनके इसी हिन्दी समर्पण के विस्तार ने किस तरह सम्पूर्ण भारत को एक साथ जोड़ा यही बताने का प्रयास मानस संगम कर रही है करती रहेगी। श्रद्वेय तुलसीदास ने अपनी कृति में वर्ग संघर्ष, जाति संघर्ष, सत्तालोलुपता, आंतकवाद को जिस प्रकार समाप्त करने का साधन बताया है वह आज अत्यन्त प्रासंगिक है। इसको चित्रित करना ही मानस संगम का प्रयास है। इस उद्‌देश्य की पूर्ति हेतु मानस संगम सभी धर्मो, जातियों, वर्गो का हिन्दी साहित्य अभिव्यक्ति का मंच है और रहेगा।

## बाहरी कड़ियाँ
* मानस संगम का जालघर
* संगम साहित्य सम्मान हर्ष कुमार को (दैनिक भास्कर)

श्रेणी:हिन्दीसेवी संस्थाएँ
आत्मविश्वास

**आत्मविश्वास** (अंग्रेजी: self-confidence) वस्तुतः एक मानसिक एवं आध्यात्मिक शक्ति है। आत्मविश्वास से ही विचारों की स्वाधीनता प्राप्त होती है और इसके कारण ही महान कार्यों के सम्पादन में सरलता और सफलता मिलती है। इसी के द्वारा आत्मरक्षा होती है। जो व्यक्ति आत्मविश्वास से ओत-प्रोत है, उसे अपने भविष्य के प्रति किसी प्रकार की चिन्ता नहीं रहती। उसे कोई चिन्ता नहीं सताती। दूसरे व्यक्ति जिन सन्देहों और शंकाओं से दबे रहते हैं, वह उनसे सदैव मुक्त रहता है। यह प्राणी की आंतरिक भावना है। इसके बिना जीवन में सफल होना अनिश्चित है।

## बाहरी कड़ियाँ
* आत्म विकास (गूगल पुस्तक; लेखक - आनन्द कुमार)
* aalekh/laksha se jeet.htm लक्ष्य से जीत तक
* सफल कैसे बनें? (गूगल पुस्तक; लेखक - आनन्द पै]
* "Lack of self-confidence", a Buddhist view.
* आत्म सम्मान के 4 कदम
* *[https://www.dailygyankasagar.com/14-%e0%a4%a4%e0%a4%b0%e0%a5%80%e0%a4%95%e0%a5%87-%e0%a4%86%e0%a4%a4%e0%a5%8d%e0%a4%ae-%e0%a4%b8%e0%a4%ae%e0%a5%8d%e0%a4%ae%e0%a4%be%e0%a4%a8-%e0%a4%ac%e0%a4%a2%e0%a4%bc%e0%a4%be%e0%a4%8f%e0%a4%82/ आत्म सम्मान] *

## सन्दर्भ

श्रेणी:मनोविज्ञान
रंजना गौहर

अंगूठाकार|रंजना गौहर
**रंजना गौहर** प्रसिद्ध ओडिसी नृत्यांगना, केरियोग्राफर तथा फिल्म निर्मात्री हैं। उन्हे पद्मश्री व संगीत नाटक अकादमी के पुरस्कार से भी नवाजा जा चुका है। वह ओडिसी नृत्य के संदर्भ में एक किताब ('ओडिसी द डांस डिवाइन') भी लिख चुकी हैं। 

## जीवनी
रंजना गौहर का जन्म दिल्ली में हुआ और यहीं पर उनकी परवरिश भी हुई। माता-पिता बँटवारे के बाद पाकिस्तान से दिल्ली आ गए थे। वे तीन बहनें और एक भाई है। उनके पिता जी को संगीत में गहरी दिलचस्पी थी। वह लगभग सभी साज बजाते थे। वह जब साज बजाते थे, तो रंजना नृत्य करने लगती थी। संगीत और नृत्य के प्रति उनकी दीवानगी देखकर घरवालों ने पांच साल की आयु में उनका दाखिला कथक स्कूल में करवा दिया था।

## बाहरी कड़ियाँ
* रंजना गौहर का जालपृष्ठ
* कल्पना को साकार करना चाहिए

श्रेणी:नृत्यांगना
श्रेणी:नृत्य
राम कृष्ण महाविद्यालय, मधुबनी

**राम कृष्ण महाविद्यालय** (आर के कॉलेज), बिहार के मिथिलांचल की हृदयस्थली मधुबनी में स्थित एक महाविद्यालय है। १९४० को स्थापित यह महाविद्यालय मिथिला में ही नहीं अपितु बिहार से दूर पूरे भारत सही नेपाल में भी अपनी शिक्षा और प्रसाशन के लिए एक पहचान रखता है। चाहे विज्ञान कि पढाई हो या कॉमर्स की; चाहे स्नातकोत्तर की; ललित नारायण मिथिला विश्वविद्यालय में यह अपनी वर्चस्वता और श्रेष्ठता रखने वाला महाविद्यालय है।

श्रेणी:बिहार के महाविद्यालय
एंडेवर अंतरिक्ष शटल

**एंडेवर [[अंतरिक्ष शटल]]** और उसके सात सदस्यों वाला क्रू अंतर्राष्ट्रीय अंतरिक्ष स्टेशन में जापान-निर्मित पोर्च लगाने के लिए १६ दिनों के मिशन पर जा रहा है। यह एक अंतरिक्ष शटल है।

## सन्दर्भ

## बाहरी कड़ियाँ

श्रेणी:अंतरिक्ष शटल
श्रेणी:नासा
राजेन्द्र कृषि विश्वविद्यालय, पूसा

[right|350px|thumb|सन् १९२७ में पूसा [बिहार स्थित भारतीय कृषि अनुसंधान संस्थान का दृश्य]]
**राजेन्द्र कृषि विश्वविद्यालय**, भारत के बिहार राज्य के समस्तीपुर जिले के पूसा बाजार के निकट स्थित है। यह भारत के २६ कृषि विश्वविद्यालयों में से एक है। जुलाई २०१४ में इसे केंद्रीय विश्वविद्यालय बनाने का निर्णय हुआ। मूल रूप में यह संस्थान 'इम्पीरियल कृषि अनुसंधान संस्थान' (Imperial Agriculture Research Institute) था जो ब्रिटिश काल में सन् १९०३ में स्थापित किया गया था। सन् १९३४ में बिहार में एक भयंकर भूकंप आया जिसमें इस संस्थान के मुख्य भवनों को काफी क्षति हुई। इसके परिणामस्वरूप उसी वर्ष इस संस्थान को नयी दिल्ली स्थानान्तरित कर दिया गया जिसे 'पूसा कैम्प्स' कहा गया। आगे चलकर दिल्ली स्थित यह संस्थान का नाम भारतीय कृषि अनुसंधान संस्थान (Indian Agricultural Research Institute) कर दिया गया और पूसा में जो कुछ बचा रहा उसे पदावनत (downgrade) करके 'कृषि अनुसंधान स्टेशन' (agricultural research station) कहा जाने लगा। अन्तत: ३ दिसम्बर सन् १९७० को भारत सरकार ने इसी को नामान्तरित करके 'राजेन्द्र कृषि विश्वविद्यालय' के रूप में बदल दिया।

डॉ. राजेन्द्र प्रसाद कृषि विश्वविद्यालय को इंडिया टूडे समूह के देश के सभी विश्वविद्यालयों के सर्वे की रैंकिंग में 10 विश्वविद्यालय में शामिल किया गया है। सर्वे में इस विश्विद्यालय को विभिन्न मानकों पर 1587 अंक मिले हैं।

## संगठन
इस विश्वविद्यालय में पांच संकाय (faculties) हैं - कृषि, पशुचिकित्सा, कृषि इंजीनियरी, मूलभूत विज्ञान तथा मानविकी एवं गृह विज्ञान। इसके अलावा कृषि महाविद्यालय, मत्स्य महाविद्यालय तथा दुग्ध प्रौद्योगिकी महाविद्यालय भी हैं। यह विश्वविद्यालय ६ पूर्व-स्नातक पाठ्यक्रम, ३३ परा-स्नातक कार्यक्रम तथा १८ पीएचडी कार्यक्रम संचालित करता है। भारत का यह एकमात्र विश्वविद्यालय है जो कृषि-व्यवसाय (Agribusiness) में एमबीए की डिग्री प्रदान करता है।

यह एक ऐतिहासिक स्थल है जहाँ कृषि अनुसंधान और शिक्षा की अवधारणा ने पहली बार आकार लिया। इस स्थान का इतिहास वर्ष 1905 से शुरू होता है, जब देश में बार-बार होने वाली खाद्यान्न की कमी को देखते हुए ब्रिटिश सरकार ने कृषि अनुसंधान संस्थान एवं महाविद्यालय, पूसा की स्थापना की थी। अपनी वर्तमान भूमिका में, यह विश्वविद्यालय कृषि और संबद्ध विज्ञानों के संदर्भ में शिक्षण, अनुसंधान और विस्तार के क्षेत्र में अपने अधिकार क्षेत्र और उत्तरदायित्व का विस्तार पूरे देश में करता है, विशेष रूप से बिहार राज्य में।

## सन्दर्भ

## इन्हें भी देखें
* बिहार कृषि विश्वविद्यालय, सबौर, भागलपुर

## बाहरी कड़ियाँ
* '''डॉ० राजेन्द्र केन्द्रीय कृषि विश्वविद्यालय''' का आधिकारिक जालस्थल
* Official Faculty of AgriBusiness Website
* राजेन्द्र कृषि विवि लायेगा प्रोटीनो एच जायकेदार कढ़ी (जागरण)
*बिहार का ऐसा संस्थान जहां मिलता है लाखों का पैकेज, पर सब हैं अनजान, ऐसे लें एडमिशन

श्रेणी:भारत के कृषि विश्वविद्यालय
एडोबे

right|thumb|350px|न्यू मैक्सिको में एडोबे से बनी दीवार के लेपन का नवीनीकरण 

अमरीका के दक्षिण-पश्चिमी संयुक्त राज्य और उत्तरी मेक्सिको में **ऐडोबे** (Adobe) कच्ची ईट और उससे बने मकान को कहते हैं। उस मिट्टी को भी बहुधा ऐडोबे कहते हैं जिससे अच्छी ईटें बनती हैं। यह शब्द स्पेन के "ऐडोबार" शब्द से निकला है, जिसका अर्थ है मिट्टी का लेप या पलस्तर। 

ऐडोबे ईट बनाने के लिए मिट्टी, थोड़ा सा भूसा, पुआल, या सूखी घास मिलाकर सान ली जाती है और फिर पैर से कुचलकर अच्छी तरह गूँध ली जाती है। तदनंतर लकड़ी के साँचों की सहायता से ईटें बना ली जाती हैं। नाप में यह ईटे साधारण ईटों से लेकर दो मीटर तक लंबी, एक फुट तक चौड़ी और आठ इंच तक मोटी होती है। ईंटों की जोड़ाई मिट्टी के ही गारों से की जाती है और मिट्टी से ही बाहर और भीतर पलस्तर भी कर दिया जाता है। सूख जाने पर चूना कर दिया जाता है। 



चौड़ा छज्जा और अच्छी छत रहने पर, जो वर्षा में टपके नहीं, अमरीका और मेक्सिको में ये मकान बरसों, कभी कभी-सैकड़ों वर्ष, चलते हैं। कॉलोरेडो (अमरीका) में पृथक् ईंट बनाने की प्रथा नहीं है। वहाँ दीवार बनाने के लिए अगल बगल अस्थायी रूप से पटरे खड़े कर दिए जाते हैं और उनके बीच कड़ी सनी हुई मिट्टी कूट दी जाती है। कुछ दिन तक सूखने देकर पटरों को अधिक ऊँचाई पर बाँधते हैं और इस प्रकार तह पर तह मिट्टी डालकर दीवार बना लेते हैं। दीवारें चाहे इस प्रकार बनें, चाहे ईंटों से, पर जब उनपर बाहर से सीमेंट का पलस्तर कर दिया जाता है तो ये (ऐडोबे के) मकान बहुत टिकाऊ होते हैं। ऐडोबे की ईंट बनाने के लिए वही मिट्टी अच्छी होती है जो सूखने पर बहुत कड़ी और मजबूत हो जाती है।

## बाहरी कड़ियाँ
* ''Building With Awareness'' - A detailed how-to DVD video that shows adobe wall construction and their use as thermal mass walls
* "Cal-Earth" (The California Institute of Earth Art and Architecture) has developed a patented system called Superadobe, in which bags filled with stabilized earth are layered with strands of barbed wire to form a structure strong enough to withstand earthquakes, fire and flood.
* Earth Architecture - A website whose focus is contemporary issues in earth architecture.
* "Earth Architecture and Conservation in East Anglia" - British organisation that focuses on the proper maintenance and conservation of earth buildings in a region of the UK that has a long history of building with mud.
* Kerpic.org - A website on earthen architecture researches stabilized with gypsum.
* '"Kleiwerks'" - International organization recognized for their unique contribution to modern earthen and natural building techniques throughout the world, their focus is on education through hands on experience. Very experienced experts are contactable and there are regular demonstrations in the area.
* Valle de Sensaciones - Artistic construction with adobe, Experimental ground and theme park for creative living close to nature

श्रेणी:गृह निर्माण सामग्री
श्रेणी:सम्यक तकनीकी
श्रेणी:राजगीरी
श्रेणी:उपयुक्त प्रौद्योगिकी
श्रेणी:निर्माण सामग्री के अनुसार स्थापत्य
स्थलाकृति

**स्थलाकृति** (अंग्रेज़ी: Topography, टोपॉग्रफ़ी) ग्रहविज्ञान की एक शाखा है जिसमें पृथ्वी या किसी अन्य ग्रह, उपग्रह या क्षुद्रग्रह की सतह के आकार व आकृतियों का अध्ययन किया जाता है। नक़्शों के निर्माण में स्थलाकृति का विशेष महत्व है।

## इन्हें भी देखें
*ग्रह विज्ञान
*भूगोल

## सन्दर्भ


श्रेणी:भू-आकृति विज्ञान
श्रेणी:भौतिक भूगोल शब्दावली
श्रेणी:सर्वेक्षण
श्रेणी:स्थलाकृतिक मानचित्र
प्रवक्‍ता (पोर्टल)

**प्रवक्ता पोर्टल** हिन्दी में अन्तरजाल-स्थित एक समाचार-विचार की पोटली है। बाजारवाद की अंधी दौड़ ने समाज-जीवन के हर क्षेत्र को अपनी गिरफ्त में ले लिया है, खासकर, पत्रकारिता सबसे ज्‍यादा प्रभावित हुई है। स्‍वतंत्रता आंदोलन के दौरान पत्रकारिता ने जन-जागरण में अहम भूमिका निभाई थी लेकिन आज यह जनसरोकारों की बजाय पूंजी व सत्ता का उपक्रम बनकर रह गई है। मीडिया दिन-प्रतिदिन जनता से दूर हो रही है। ऐसे में मीडिया की विश्वसनीयता पर सवाल उठना लाजिमी है। आज पूंजीवादी मीडिया के बरक्‍स वैकल्पिक मीडिया की जरूरत रेखांकित हो रही है, जो दबावों और प्रभावों से मुक्‍त हो। प्रवक्‍ता डॉट कॉम इसी दिशा में एक सक्रिय पहल है।

## बाहरी कड़ियाँ
* '''प्रवक्‍ता डॉट कॉम''' - समाचार-विचार पोर्टल
घ्राण तंत्र

नासिका **घ्राणतंत्र** (Olfactory system) का अंग हैं। उसके भीतर की दोनों गुहाएँ नासासुरंग (nasal cauiities) कहलाती हैं। ये आगे की ओर नासाद्वारों से प्रारंभ होकर पीछे ग्रसनिका (pharynx) तक चली गई हैं। इन दोनों के बीच में एक विभाजक पटल है, जो ऊपर की ओर झर्झरिका (ethmoid) की मध्य प्लेट से ऊपर और नीचे की ओर वोमर (Vomer) या सीरिक अस्थि का बना हुआ है। इस फलक पर रोमक श्लेष्मल कला चढ़ी हुई है, जो नासा के पार्श्वों पर की काल से मिल जाती है। इस कला के फलक पर चढ़ हुए भाग के केवल ऊपरी क्षेत्र में ध्राणतंत्रिका के वे तंतु फैले हुए है जो गंध को ग्रहण करके मस्तिष्क में केंद्र तक पहुँचाते हैं।

नासिका का बाहरी भाग ऊपर की ओर अस्थि का और नीचे का केवल मांसनिर्मित है, जो त्वचा से दबा हुआ है और नासापक्ष (Alanasii) कहलाता है। मध्य विभाजक फलक पर ऊपर नीचे सीप के आकार की मुड़ी हुई पतली पतली तीन अस्थियाँ लगी हुई हैं, जो ऊर्ध्व, मध्य और अधो शुक्तिभाएं (superior, middle and inferior turbinals) कहलाती हैं। ऊर्ध्व शुक्तिभा के ऊपर का स्थान जतूक झर्झरिका दरी (Sphero ethmoidal recess) कहा जाता है। उसके पीछे के भाग में जतूक वायुविवर का मुख खुलता है। ऊर्ध्व और मध्यशुक्तिभा के बीच में ऊर्ध्व कुहर (Superior meatus) हैं, जिसमें झर्झरिका के कुछ वायुकोष खुलते हैं। मध्य और अधोशुक्तिभा के बीच का गहरा और विस्तृत अत:स्थान मध्यकुहर (Middle meatus) हैं, जिसमें ललाटास्थि (Frontal) और अधोहन्वास्थि के वायुविवरों (air sinuses) के छिद्र स्थित हैं। दोनों विवरों में यहीं से वायु पहुंचती हैं। संक्रमण (infection) भी यहीं से पहुँचता है। अधोशुक्तिभा के नीचे का स्थान अधोकुहर कहा जाता है। यहाँ अधोशुक्तिभा के नीचे, उससे ढका हुआ नासानलिका (nasal duct) का छिद्र है। इस कारण वह शुक्तिभा को हटाने या काटने पर ही दिखाई देता है। इस सुरंग की छत संकुचित है, जहाँ नासा की पार्श्वभित्ति मध्यफलक से मिल जाती है। यहाँ से मध्यफलक के ऊपरी भाग में फैले हुए तंत्रिकातंतु झर्झरास्थि के सुषिर पट्ट (Cribriform Plate) में होकर ऊपर को घ्राणकंद (Olfactory bulb) में चले जाते हैं।
right|thumb|300px|नासिका, गुहा, मुख इत्यादि की काट ; 1: Olfactory bulb 2: Mitral cells 3: Bone 4: Nasal Epithelium 5: Glomerulus 6: Olfactory receptor cells

नासिका का काम गंध का ज्ञान करना है, जो घ्राणक्रिया द्वारा होता है। गंध का अनुभव करना उपर्युक्त उन तंत्रिकातंतुओं का काम है जो मध्यफलक पर आच्छादित श्लेष्मल कला के ऊर्ध्व भाग में फैले हुए हैं।

जब किसी वस्तु का घ्राण संबंधी ज्ञान प्राप्त करना होता है तब उसके भिन्न-भिन्न शक्ति के विलयन बना लिए जाते हैं और उनको पृथक्-पृथक् परीक्षण नलिकाओं में भरकर, सबसे अधिक शक्ति का विलयन पहले सुँघाया जाता है। फिर कम शक्ति के विलयन सुंघाए जाते हैं। इस प्रकर वह न्यनतम मात्रा मालूम की जाती है, जिसको व्यक्ति सूँघ सकता है। जब व्यक्ति साधारण जल और विलयन की गंध में अंतर नहीं कर पाता तो उससे पहले की मात्रा न्यूनतम होती है।

ऐसे ही प्रयोगों द्वारा मालूम किया गया है कि जाफरान की 1/10,00,00,000 रत्ती को सूँघा जा सकता है। 

## इन्हें भी देखें

श्रेणी:शरीररचना विज्ञान
*
किंकरी देवी

**किंकरी देवी** (४ जुलाई १९०४ - ३० दिसम्बर २००७), हिमाचल प्रदेश में पर्यावरण संरक्षण की प्रणेता थीं। 

## जीवनी
हिमाचल प्रदेश के सिरमौर जिला के दूर दराज़ गाँव घान्टो संगडाह में चार जुलाई उनीस सौ चालीस को जन्मी किंकरी देवी ने सिरमौर जिले के गिरिपार क्षेत्र के खदानों में अवैज्ञानिक और अवैध ढंग से हो रही के विरुद्ध आवाज़ उठा कर पर्यावरण के प्रति लोगो को जागरूक किया ! 1985 में महिलाओं और स्वयंसेवी सस्थाओं के माध्यम से पर्यावरण संरक्षण की लड़ाई आरंभ की और आखिरी साँस तक इसे जारी रखा ! किंकरी देवी का जीवन घोर आभाव और गरीबी में बीता ! विरोध प्रदर्शन भूख हड़ताल ज्ञापनों के माधयम से किंकरी देवी ने पर्यावरण संरक्षण के प्रति लोगों को तो जागरूक किया ही साथ ही खनन माफियाओं को खुली चुनोती दी ! 1987 में दायर जनहित याचिका पर दिसम्बर 1991 में न्यायालय ने पक्ष में फैसला सुनाया था और 60 के लगभग खाने बंद हुई थी ! इस लड़ाई के खर्च के दौरान किंकरी देवी को ओना मंगलसूत्र तक बेचना पड़ा था ! 

1995 में चीन के बीजिंग में चौथे विश्व महिला समेलन का सुभारम्भ करने वाली किंकरी देवी को 2001 में प्रधानमंत्री द्वारा स्त्री शक्ति राष्ट्रीय पुरस्कार और रानी झाँसी उपाधि से समान्नित भी किया गया ! दिसम्बर 2007 में गंभीर बीमार होने पर किंकरी देवी को इलाज के लिए पीजीआई चंडीगड़ में भर्ती करवाया गया जहाँ उनका 30 दिसम्बर 2007 को निधन हो गया !

श्रेणी:पर्यावरण
श्रेणी:२००७ में निधन
छत्तीसगढ़ माध्यमिक शिक्षा मण्डल, रायपुर

**छत्तीसगढ़ माध्यमिक शिक्षा मण्डल**, रायपुर वर्तमान में छत्तीसगढ़ माध्यमिक शिक्षा अधिनियम 1965 (क्र.- २३ सन्‌ 1965) द्वारा शासित एक स्वायत्तशासी निगमित निकाय है। मण्डल का कार्य संचालन माध्यमिक शिक्षा मण्डल, विनियम 1965 के प्रावधानों के अनुसार होता है। छ.ग. माध्यमिक शिक्षा मण्डल का गठन 20 जुलाई 2001 को हुआ था।

**मुख्यालय** - छत्तीसगढ़ माध्यमिक शिक्षा मण्डल, पेंशनबाड़ा रायपुर

**संभागीय कार्यालय** -1. संभागीय कार्यालय, छत्तीसगढ़ माध्यमिक शिक्षा मण्डल, सूर्या भवन, गांधी चौक, दयालबंद बिलासपुर (छ.ग.) 

## इन्हें भी देखें
* छत्तीसगढ़ लोक सेवा आयोग

## बाहरी कड़ियाँ
* छत्तीसगढ़ माध्यमिक शिक्षा मण्डल का जालघर

श्रेणी:शिक्षा
श्रेणी:छत्तीसगढ़
छत्तीसगढ़ लोक सेवा आयोग

**छत्तीसगढ़ लोक सेवा आयोग** की स्थापना छत्तीसगढ़ में लोक सेवा में नियुक्तियों तथा सिविल सेवा से संबंधित सभी विषयों पर शासन को परामर्श देने हेतु की गई है। आयोग की स्थापना भारत के संविधान के अनुच्छेद 315 के तहत छत्तीसगढ़ शासन दिनांक 23 मई 2001 को की गई है। छत्तीसगढ़ लोक सेवा आयोग का कार्यालय, नार्थ ब्लाक, सेक्टर -19 नवा रायपुर, अटल नगर छत्तीसगढ़ पिन कोड - 492002
(North Block, Sector-19. Nava Raipur, Atal Nagar (Chhattisgarh), Pin - 492002) पास स्थित है।

## कार्य
भारत के संविधान द्वारा आयोग के लिए निम्नलिखित कार्य निर्धारित किये गये हैः

1. राज्य की सेवाओं में नियुक्तियों के लिए परीक्षा का संचालन करना।

2. निम्नलिखित विषयों पर राज्य शासन को परामर्श :-

(क) सिविल सेवाओं में और सिविल पदों के लिए भर्ती की पद्धतियों से संबंधित सभी विषयों पर।

(ख) सिविल सेवाओं और पदों पर नियुक्ति करने में तथा एक सेवा से दूसरी सेवा में प्रोन्नति और अंतरण करने में अनुसरण किए जाने वाले सिद्धांतों पर और नियुक्ति, प्रोन्नति या अंतरण के लिए अभ्यर्थियों की उपयुक्तता पर।

(ग) ऐसे व्यक्ति पर, जो भारत सरकार या किसी राज्य की सरकार की सिविल हैसियत में सेवा कर रहा है, प्रभाव डालने वाले, सभी अनुशासनिक विषयों पर, जिनके अंतर्गत ऐसे विषयों से संबंधित अभ्यावेदन या याचिकाएं हैं।

(घ) ऐसे व्यक्ति द्वारा या उसके संबंध में, जो भारत सरकार या किसी राज्य की सरकार के अधीन या सिविल हैसियत में सेवा करते समय किसी व्यक्ति को हुई क्षतियों के बारे में पेंशन अधिनिर्णीत किए जाने के लिए किसी दावे पर और ऐसे अधिनिर्णय की रकम विषयक प्रश्न पर।

## इन्हें भी देखें
* छत्तीसगढ़
* छत्तीसगढ़ माध्यमिक शिक्षा मण्डल, रायपुर‎

## बाहरी कड़ियाँ
* छत्तीसगढ़ लोक सेवा आयोग का जालस्थल 
*छत्तीसगढ़ लोक सेवा आयोग भर्ती नोटिफिकेशन 

श्रेणी:छत्तीसगढ़
भीष्मक

**भीष्मक** (रोमा) विदर्भ भोजवंशी शासक जो रुक्मिणी के पिता और कृष्ण के श्वसुर थे। इनकी राजधानी कुंडिनपुर नगरी थी। ये शिशुपाल तथा मगधराज जरासंध के प्रति भक्ति रखते थे। अपने अस्त्रकौशल के बल पर इन्होंने समूचे पांडव तथा बैशिक देशों पर आधिपत्य कर लिया था। पांडव सहदेव ने राजसूय यज्ञ के अवसर पर दो दिनों तक युद्ध करके इन्हें पराजित किया था।

श्रेणी:भारतीय संस्कृति
उत्तरी सेयमोर (गैलापागोस)

अंग्रेज सज्जन **लॉर्ड ह्यूग सेयमोर ** के नाम पर आधारित गैलापागोस द्वीपसमूह के उत्तरी सेयमोर द्वीप का उद्भव ज्वालामुखीय गतिविधियों से होने के बजाय भूकंपीय उत्थान के परिणाम स्वरूप हुआ है। द्वीप का क्षेत्रफल 1.9 वर्ग किलोमीटर (0.7 वर्ग मील) और अधिकतम ऊंचाई 28 मीटर (92 फुट) है। द्वीप का अधिकतर क्षेत्र सपाट है सिर्फ तटरेखा के आस पास ही कुछ मीटर ऊँचाई की चट्टाने उपस्थित हैं। बाल्ट्रा हवाई अड्डे के उत्तर में स्थित उत्तरी सेयमोर एक छोटा सा टापू है। इस द्वीप पर नीले पैरों वाले बूबी पक्षी, अबाबील-पुच्छ गल और फ्रिगेट पक्षियों की एक बड़ी आबादी निवास करती है।right|200px|उत्तरी सेयमोर की स्थलीय गोहद्वीप पर रूपहले-धूसर रंग वाले पैलो सैंटो वृक्षों का एक छोटा सा वन है, जो आमतौर पर पर्ण विहीन होते है और बहार के लिए वर्षा का इंतज़ार करते हैं। द्वीप जीवन से ओत-प्रोत है। द्वीप की यात्रा के दौरान हो सकता है कि आपको किसी जलसिंह या समुद्री गोह को रास्ता देना पड़े। अबाबील-पुच्छ गल और पेलिकन के झुंड भोजन के लिए सागर में गोता लगाते हैं, कभी कभार नकाबदार बूबी पक्षी के दर्शन भी हो जाते हैं।
उत्तरी सेयमोर पक्षियों के प्रजनन के लिए एक असाधारण स्थान है और द्वीप पर बड़ी संख्या में नीले पैरों वाले बूबी पक्षी और शानदार फ्रिगेट पक्षी अपने घोंसले बनाते हैं। नीले पैरों वाले बूबी पक्षियों को विभिन्न प्रणय मुद्राओं में यहां देखा जा सकता है। 


North Seymour Island in the Galapagos about to land on shore photo by Alvaro Sevilla Design.JPG| 
North Seymour Island in the Galapagos.JPG| 
The beach at North Seymour Island in the Galapagos.jpeg| 
A Galapagos Land Iguana on the North Seymour Island in the Galapagos photo by Alvaro Sevilla Design.JPG| 
Blue footed Booby on North Seymour Island Galapagos photo by Alvaro Sevilla Design.JPG| 
At the beach in North Seymour Island Galapagos photo by Alvaro Sevilla Design.JPG| 


## सन्दर्भ

श्रेणी:गैलापागोस द्वीप
रॉका रेडोन्डा (गैलापागोस)

**रॉका रेडोन्डा** या गोल चट्टान गैलापागोस द्वीपसमूह के सबसे छोटे द्वीपों में से एक है। द्वीप एक समुद्र के नीचे स्थित एक ज्वालामुखी का शीर्ष है। अपने नाम के विपरीत इसका आकार गोल ना होकर लम्बा है जिसकी लम्बाई 308 मीटर और चौड़ाई 136 मीटर है। यह ईसाबेला द्वीप से 25 मील की दूरी पर स्थित है। द्वीप एक महत्वपूर्ण प्रजनन क्षेत्र नहीं है पर स्कूबा ग़ोताख़ोरी के दीवाने पर्यटकों के बीच यह एक अति लोकप्रिय स्थल है।

## सन्दर्भ
राबिदा द्वीप (गैलापागोस)

thumb|एक जलसिंह माता और उसका शावक राबिदा परगैलापागोस द्वीपसमूह के राबिदा (जर्विस) द्वीप का नाम उस कॉन्वेंट के नाम पर आधारित है जहाँ कोलंबस ने अपनी प्रसिद्ध अमेरिका यात्रा पर निकलने से पहले अपने बेटे को छोड़ा था। 4.9 वर्ग किलोमीटर (1.9 वर्ग मील) क्षेत्रफल वाले इस द्वीप की अधिकतम ऊंचाई 367 मीटर (1,204 फुट) है। राबिदा पूर्वी प्रशांत महासागर में ईक्वाडोर के पश्चिमी तट से 965 किमी की दूरी पर स्थित है। राबिदा को ब्रिटिश एडमिरल जॉन जर्विस के नाम पर जर्विस द्वीप भी कहते हैं।

राबिदा की रचना करने वाले लावा में निहित लोहे की उच्च मात्रा द्वीप को इसका विशिष्ट लाल रंग देता है। सफेद कपोलों वाली सुईपुच्छ बतख सागर तट के निकट एक नमकीन पानी के अनूप में रहती हैं। इसी अनूप के आसपास भूरे पेलिकन और बूबीपक्षी अपने घोंसले का निर्माण करते हैं। कुछ समय पहले तक राजहंस भी इस नमकीन पानी के अनूप के पास पाये जाते थे, लेकिन अब वो दूसरे द्वीपों पर चले गए है, जिसकी वजह राबिदा पर भोजन की कमी है। फिन्चेस की नौ प्रजातियां भी द्वीप पर पाई जाती हैं।
## सन्दर्भ
राजेन्द्र अवस्थी

राजेन्द्र अवस्थी (२५ जनवरी, १९३० - ३० दिसंबर, २००९) हिंदी के प्रख्यात पत्रकार और लेखक थे। उनका जन्म मध्य प्रदेश के जबलपुर जिले के ज्योतिनगर गढा इलाके में हुआ था। वे नवभारत, सारिका, नंदन, साप्ताहिक हिन्दुस्तान और कादम्बिनी के संपादक रहे। उन्होंने अनेक उपन्यासों कहानियों एवं कविताओं की रचना की। वह ऑथर गिल्ड ऑफ इंडिया के अध्यक्ष भी रहे। दिल्ली सरकार की हिन्दी अकादमी ने उन्हें १९९७-९८ में साहित्यिक कृति से सम्मानित किया था।

## प्रारंभिक जीवन
पिता धनेश्वर प्रसाद एवं माता बेटी बाई की संतान राजेन्द्र अवस्थी की प्रारंभित शिक्षा जबलपुर में हुई। वर्ष १९५० से १९५७ तक उन्होंने कलेक्ट्रेट में लिपिक के पद पर नौकरी की, लेकिन वर्ष १९५७ के आखिरी महीनों में वे पत्रकारिता के क्षेत्र में आए। उन्होंने कई समाचारपत्रों सहित प्रतिष्ठित पत्रिकाओं का संपादन भी किया। वे १९६० तक जबलपुर में रहे इसके बाद दिल्ली चले गए। दिल्ली में रहते हुए उन्होंने जमीन से जुड़ी सामाजिक विसंगतियों को उजागर करने वाला साहित्य रचा एवं पत्रकारिता में भी सक्रिय रहे। इस दौरान श्री अवस्थी का विवाह मंडला में शकुंतला अवस्थी से हुआ। उनके परिवार में तीन बेटे एवं दो बेटियाँ हैं।

उनकी साठ से अधिक कृतियाँ प्रकाशित हो चुकी हैं। उपन्यास, कहानी, निबंध, यात्रा-वृत्तांत के साथ-साथ उनका दार्शनिक स्वरूप है जो शायद ही किसी कथाकार में देखने को मिलता है। उनके उपन्यासों में सूरज किरण की छाँव, जंगल के फूल, जाने कितनी आँखें, बीमार शहर, अकेली आवाज और मछलीबाजार शामिल हैं। मकड़ी के जाले, दो जोड़ी आँखें, मेरी प्रिय कहानियाँ और उतरते ज्वार की सीपियाँ, एक औरत से इंटरव्यू और दोस्तों की दुनिया उनके कविता संग्रह हैं जबकि उन्होंने जंगल से शहर तक नाम से यात्रा वृतांत भी लिखा है। वे विश्व-यात्री हैं। दुनिया का कोई ऐसा देश नहीं जहाँ अनेक बार वे न गए हों। वहाँ के सांस्कृतिक और सामाजिक जीवन के साथ उनका पूरा समन्वय रहा है। कथाकार और पत्रकार होने के साथ ही, उन्होंने सांस्कृतिक राजनीति तथा सामयिक विषयों पर भी भरपूर लिखा है। अनेक दैनिक समाचार-पत्रों तथा पत्रिकाओं में उनके लेख प्रमुखता से छपते रहे। उनकी बेबाक टिप्पणियाँ अनेक बार आक्रोश और विवाद को भी जन्म देती रहीं, लेकिन अवस्थी जी कभी भी अपनी बात कहने से नहीं चूकते।

राजेंद्र अवस्थी का पाँच-छह महीने पहले हृदय की बाइपास सर्जरी हुई थी। कुछ दिनों पहले तबीयत बिगड़ने के कारण उन्हें एस्कॉर्ट अस्पताल में भर्ती कराया गया था। उनके स्वास्थ्य में सुधार भी आया था पर ३० जनवरी २००९ की सुबह अचानक उनकी साँसें थम गईं। वे पिछले कई दिनों से एस्कोर्ट हास्पिटल में वेंटिलेटर पर थे।

## सन्दर्भ

श्रेणी:हिन्दी पत्रकार
भारत की नगरपालिकाएँ

शहरी स्थानीय निकायों (भारत के ULBs) संवैधानिक प्रदान की प्रशासनिक इकाइयों कि बुनियादी ढांचे और शहरों और कस्बों में सेवाएं प्रदान कर रहे हैं। भारत की 1991 की जनगणना के अनुसार, वहाँ चार प्रमुख श्रेणियों में वर्गीकृत देश में 3,255 ULBs हैं:
* नगर निगम
* नगर पालिका
* नगर पंचायत

बड़े शहरी क्षेत्रों नगर निगम द्वारा नियंत्रित, अक्सर बस निगमों कहा जाता है। एक निगम के अंतर्गत क्षेत्र और वार्ड में ऊपर विभाजित है। व्यक्तिगत बच्चों या बच्चों के संग्रह एक निगम भीतर कभी कभी अपनी प्रशासनिक वार्ड समितियों के नाम से जाना शरीर है।

छोटे शहरी क्षेत्रों में नगर पालिका, जो अक्सर बस के रूप में नगर पालिकाओं को भेज रहे हैं द्वारा नियंत्रित है। नगर पालिकाओं भी वार्ड, जो वार्ड कौंसिल में एक साथ समूहीकृत कर सकते हैं में विभाजित हैं। एक या एक से अधिक प्रतिनिधियों के लिए प्रत्येक वार्ड का प्रतिनिधित्व निर्वाचित हुए हैं।

*
शिवालिक जीवाश्म उद्यान

[left|270px|thumb| [शिवालिक के लुप्त हो चुके हाथियों का वार्तविक आकारीय फाइबर ग्लास प्रतिरूप, जिसका हाथी-दांत लगभग 18 फीट लम्बा है।]]
[right|270px|thumb| [शिवालिक के लुप्त हो चुके महा-कच्छप का वार्तविक आकारीय फाइबर ग्लास प्रतिरूप।]]
**सकेती जीवाश्म उद्यान** हिमाचल प्रदेश में काला अम्ब ग्राम से ५ कि॰मी॰ स्थित एक जीवाश्म उद्यान है। यह चंडीगढ़ से ८५ कि॰मी॰ दूर, अंबाला से ६५ कि.मी; नहान से २२ कि.मी तथा देहरादून से ११० कि॰मी॰ दूर स्थित है। यहां एक छोटा जीवाश्म संग्रहालय है, जिसमें लगभग पच्चीस से दस लाख वर्ष पूर्व के, भिन्न जीव-समूहों, जैसे स्तनधारी, सरीसृप, मत्स्य, एवं खासकर शिवालिक की पहाड़ियों के आसपास रहने वाले जीवों के अवशेष (जैसे खोपड़ी, दांत, जबड़े, आदि) के जीवाश्म प्रदर्शन मंजूषा में संग्रहीत हैं। इस उद्यान में उत्तम स्तर के फाइबर-ग्लास निर्मित प्रागैतिहासिक जीवों के छः प्रतिरूप प्रदर्शित हैं, जो शिवालिक क्षेत्र में आवास करते थे, जिनमें १८ फीट के हाथी-दांत वाला हाथी, ३ मीटर का महा-कच्छप आदि प्रमुख हैं।

श्रेणी:जीवाश्म उद्यान
घृतार्ची

**घृतार्ची** एक अप्सरा थी, जिसे द्रोणाचार्य की माता माना जाता है। द्रोण इनके भरद्वाज ऋषि से उत्पन्न हुए थे।



## कथा
एक बार भरद्वाज मुनि यज्ञ कर रहे थे। एक दिन वे गंगा नदी में स्नान कर रहे थे। वहाँ पर उन्होंने घृतार्ची नामक एक अप्सरा को गंगा स्नान कर निकलते हुये देख लिया। उस अप्सरा को देख कर उनके मन में काम वासना जागृत हुई और उनका वीर्य स्खलित हो गया जिसे उन्होंने एक यज्ञ पात्र में रख दिया। कालान्तर में उसी यज्ञ पात्र से द्रोण की उत्पत्ति हुई। द्रोण अपने पिता के आश्रम में ही रहते हुये चारों वेदों तथा अस्त्र-शस्त्रों के ज्ञान में पारंगत हो गये।

श्रेणी:महाभारत
श्रेणी:अप्सरा
श्रेणी:पौराणिक कथाएँ
श्रेणी:महाभारत के पात्र
श्रेणी:महाभारत के पात्र
भारत के स्वायत्त क्षेत्र

यह सूची भारत के स्वायत्त क्षेत्रओं की सूची है:

## अंडमान और निकोबार द्वीप समूह में स्वायत्त क्षेत्र
* उत्तर प्रहरी द्वीप 
## असम में स्वायत्त क्षेत्र
* बोडोलैंड क्षेत्रीय परिषद 
* कारबी आंगलोंग स्वायत्त परिषद 
** कारबी आंगलोंग जिला 
* उत्तरी कछार हिल्स स्वायत्त जिला परिषद 
** उत्तरी कछार हिल्स जिला 
## लद्दाख में स्वायत्त क्षेत्र
* लद्दाख स्वायत्त पर्वतीय विकास परिषद, करगिल 
* लद्दाख स्वायत्त पर्वतीय विकास परिषद, लेह

## मेघालय में स्वायत्त क्षेत्र
* गारो हिल्स स्वायत्त जिला परिषद 
* जैंतिया हिल्स स्वायत्त जिला परिषद 
* खासी हिल्स स्वायत्त जिला परिषद

## मिजोरम में स्वायत्त क्षेत्र
* चकमा स्वायत्त जिला परिषद 
* लाइ स्वायत्त जिला परिषद 
* मारा स्वायत्त जिला परिषद

## त्रिपुरा में स्वायत्त क्षेत्र
* त्रिपुरा जनजातीय क्षेत्रों स्वायत्त जिला परिषद

## पश्चिम बंगाल स्वायत्त क्षेत्र
* दार्जिलिंग गोरखा पर्वतीय परिषद 

श्रेणी:भारत के क्षेत्र
जल चक्र

**जल चक्र (Water cycle)** पृथ्वी पर उपलब्ध जल के एक रूप से दूसरे में परिवर्तित होने और एक भण्डार से दूसरे भण्डार या एक स्थान से दूसरे स्थान को गति करने की चक्रीय प्रक्रिया है जिसमें कुल जल की मात्रा का क्षय नहीं होता बस रूप परिवर्तन और स्थान परिवर्तन होता है।  

इसके मुख्य चक्र में सर्वाधिक उपयोग में लाए जाने वाला जल रूप - पानी (द्रव) है जो वाष्प बनकर वायुमण्डल में जाता है फिर संघनित होकर बादल बनता है और फिर बादल बनकर ठोस (हिमपात) या द्रव रूप में वर्षा के रूप में बरसता है। हिम पिघलकर पुनः द्रव में परिवर्तित हो जाता है। इस तरह जल की कुल मात्रा स्थिर रहती है।

यह पृथ्वी के सम्पूर्ण पर्यावरण रुपी पारिस्थितिक तंत्र में एक भूजैवरसायन चक्र का उदाहरण है। उन सभी घटनाओं का एक पूर्ण चक्र जिसमें होकर पानी, वायुमंडलीय जलवाष्प के रूप में आरंभ होकर द्रव्य या ठोस रूप में बरसता है और उसके पश्चात्त् वह भू-पृष्ठ के ऊपर या उसके भीतर बहने लगता है एवं अन्ततः वाष्पन तथा वाष्पोत्सर्जन द्वारा पुनः वायुमंडलीय जल-वाष्प के रूप में बदल जाता है।

जल के समुद्र से वायुमण्डल में तथा फिर भूमि पर बहुत सी अवस्थाओं जैसे अवक्षेपण अंतरोधन अपवाह, अन्त: स्यन्दन अन्त: स्त्रवण भौमजल संचयन वाष्पन तथा वाष्पोत्सर्जन इत्यादि प्रक्रियाओं के बाद पुन: समुद्र में वापिस जाने का घटना चक्र। 

जलीय परिसंचरण () द्वारा निर्मित एक चक्र जिसके अंतर्गत जल महासागर से वायुमंडल में, वायुमंडल से भूमि (भूतल) पर और भूमि से पुनः महासागर में पहुँच जाता है। महासागर से वाष्पीकरण द्वारा जलवाष्प के रूप में जल वायुमंडल में ऊपर उठता है जहाँ जलवाष्प के संघनन से बादल बनते हैं तथा वर्षण () द्वारा जलवर्षा अथवा हिमवर्षा के रूप में जल नीचे भूतल पर आता है और नदियों से होता हुआ पुनः महासागर में पहुँच जाता है। इस प्रकार एक जल-चक्र पूरा हो जाता है।

सागर से वायुमंडल तथा थल पर से होता हुआ वापस सागर तक जाने वाला जल का परिसंचरण चक्र। जल वापस सागर तक थल पर से बहता हुआ अथवा भूमिगत मार्गों से पहुंचता है। इस निरंतर चलते रहने वाले चक्र में जल अस्थायी रूप से जीवों में तथा ताजे पानी बर्फिली जमावटों अथवा भूमिगत भंडारों के रूप में जमा होता रहता है।

## पृथ्वी पर जल का वितरण
*धरातलीय 
*वायुमण्डलीय
*समुद्री 
*भूगर्भिक

## जल की अवस्थाएँ
*हिम (ठोस)
*द्रव (पानी)
*वाष्प (गैस)
*अतिशीतित जल (सुपरकुल्ड वाटर)

## इन्हें भी देखें
*नाइट्रोजन चक्र
*कार्बन चक्र

श्रेणी:पानी
श्रेणी:जलमण्डल
श्रेणी:पारिस्थितिकी
श्रेणी:पर्यावरण भूगोल
श्रेणी:जैवभूरासायनिक चक्र
बालासन

## बालासन (विश्रामासन) - लाभ

बालासन शवासन की भाँति पूरे शरीर व मन की थकान को दूर करता है।

## बाहरी कड़ियाँ
* Yoga

श्रेणी:योग मुद्रा
श्रेणी:योग शैलियाँ
जॉन विलियम स्ट्रट, रेले के तृतीय बैरन

**जॉन विलियम स्ट्रट** (१२ नवंबर, १८४२ - ३० जून, १९१९, *लॉर्ड रैली* के नाम से ख्यात) एक वैज्ञानिक थे जो अपनी वंशानुगत पदवी के मुताबिक रैली के तृतीय बैरन थे। इनको भौतिकी में ध्वनि तरंगों तथा स्कैटरिंग पर किए गए काम के लिए जाना जाता है। सन् १९०४ में इन्हें भौतिकी का नोबेल पुरस्कार भी मिला था।

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:1842 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:ब्रिटिश भौतिकशास्त्री
श्रेणी:१९१९ में निधन
वज्रासन

right|thumb|200px|वज्रासन
**वज्रासन** योग में वर्णित एक आसन है।

श्रेणी:योगासन
सैन क्रिस्टोबाल (गैलापागोस)

thumb|सैन क्रिस्टोबाल की मुख्य सड़क**सैन क्रिस्टोबाल** (चैथम) द्वीप का नाम नाविकों के संरक्षक संत "सेंट क्रिस्टोफर" के नाम पर रखा गया है। द्वीप का अंग्रेजी नाम चैथम, विलियम पिट, चैथम के पहले अर्ल के नाम पर रखा गया है। 558 वर्ग किलोमीटर (215 वर्ग मील) के क्षेत्रफल वाले सैन क्रिस्टोबाल का उच्चतम बिंदु है 730 मीटर (2395 फीट) ऊँचा है। गैलापागोस द्वीपसमूह के सभी द्वीपों में सैन क्रिस्टोबाल वो पहला द्वीप था जिस पर चार्ल्स डार्विन ने अपनी बीगल की यात्रा के दौरान उतरा था। इस द्वीप पर फ्रिगेट पक्षी, जलसिंह, विशाल कछुए, नीले और लाल पैरों वाले बूबी पक्षी, रेखीयपक्षी, समुद्री गोह, डॉल्फिन, अबाबील-पुच्छ गल पाये जाते हैं। इसकी वनस्पति में मेंकैलेंड्रिनिया गैलापागोस (Calandrinia galapagos), लैकोकार्पस डर्विनी (Lecocarpus darwinii) और लिग्नम वाईटी (Lignum vitae) शामिल हैं। द्वीप समूह की ताजे पानी की सबसे बड़ी झील लैगूना ई1 जंको सैन क्रिस्टोबाल की उच्चभूमि में स्थित है। गैलापागोस प्रांत की राजधानी, प्यूर्टो बैक्यूरिज़ो मोरेनो द्वीप के दक्षिणी सिरे पर स्थित है। 
## सन्दर्भ

## चित्र दीर्घा

Image:Galapagos2007--53--08-23-07.JPG|प्यूर्तो बैक्वेरीजो़ मोरेनो 
Image:Galapagos2007--49--08-22-07.JPG|
Image:Galapagos2007--39--08-22-07.JPG|मुख्य सड़क 
Image:Galapagos2007--37--08-23-07.JPG|हवाई अड्डा
Image:Galapagos2007--32--08-22-07.JPG|गिरिजाघर के सामने सड़क के बीचोंबीच एक पेड़ 
Image:Galapagos2007--31--08-22-07.JPG|
Image:Galapagos2007--27--08-23-07.JPG|
Image:Galapagos2007--01--07-13-07.JPG|पर्यटक सागरतट पर जलसिंहों के साथ 
Image:Galapagos2007--16--08-22-07.JPG|
Image:Galapagos2007--23--08-22-07.JPG|
सैंटियागो (गैलापागोस)

thumb|दक्षिण से सैंटियागो द्वीप का एक दृश्य**सैंटियागो द्वीप** जिसका अंग्रेजी नाम जेम्स है गैलापागोस द्वीपसमूह का एक द्वीप है। इसे **सैन साल्वाडोर** के नाम से भी जाना जाता है और यह नाम कैरेबियन सागर में कोलंबस द्वारा भोजे गये पहले द्वीप के नाम पर आधारित है। द्वीप का क्षेत्रफल 585 वर्ग किलोमीटर (226 वर्ग मील) और अधिकतम ऊंचाई 907 मीटर (2976 फुट) है। समुद्री गोह, जलसिंह, फर सील, स्थलीय और समुद्री कछुए, राजहंस, डॉल्फिन और हाँगर यहाँ पाये जाते हैं।

मनुष्यों द्वारा द्वीप पर लये गये सूअर और बकरी वो दो जीव है जिन्होने द्वीप की स्थानिक प्रजातियों को अपूरणीय क्षति पहुँचाई है, हालाँकि बाद में चलाये गये उन्मूलन अभियान से 2002 में सूअरों को पूरी तरह द्वीप से उन्मूलित कर दिया गया जबकि बकरी उन्मूलन अपने अंतिम चरण में है। डार्विन फिन्चेस और गैलापागोस बाज़ यहाँ आम तौर पर देखे जाने वाले पक्षी हैं वहीं यहाँ फर सीलों की एक बस्ती भी है। सुलिवान खाड़ी में एक हाल का (करीब 100 साल पहले) का लावा प्रवाह देखा जा सकता है। 

## सन्दर्भ

श्रेणी:प्रशांत महासागर के द्वीप
श्रेणी:गैलापागोस द्वीप
डेफ्ने द्वीप (गैलापागोस)

गैलापागोस द्वीपसमूह के सांताक्रूज द्वीप के ठीक उत्तर और बाल्ट्रा द्वीप के ठीक पश्चिम में स्थित **डेफ्ने** एक छोटा सा द्वीप है जो बहुत ही दुर्गम द्वीप प्रतीत होता है, हालांकि 1684 में, एम्ब्रोस काउली द्वारा निर्मित चार्ट में द्वीप को कोई नाम नहीं दिया गया है। पीटर ग्रांट और रोज़मेरी ग्रांट द्वारा फिंच की आबादी पर कई दशकों तक किया गया अध्ययन द्वीप को महत्वपूर्ण बनाता है।

## सन्दर्भ

*B. Rosemary Grant and Peter R. Grant. 1989. *Evolutionary dynamics of a natural population: the large cactus finch of the Galápagos*. Chicago
*Peter R. Grant. 1999. *Ecology and evolution of Darwin's finches*. Princeton NJ.
*Peter R. Grant and B. Rosemary Grant. 1992. Demography and the genetically effective sizes of two populations of Darwin's finches. *Ecology* 73(3): 766–784.
*Jonathan Weiner. 1994. *[[The Beak of the Finch|The Beak of the Finch: A Story of Evolution in Our Time]]*. New York: Alfred A. Knopf, Inc. ISBN 0-679-40003-6.
*Drought and the Demography of Darwin's Medium Ground Finches on Isla Daphne Island, Wendy E. Sera, Baylor University. Accessed 2007-04-21.

## बाहरी कड़ियाँ

*Daphne Island Information
टॉर्टुगा (गैलापागोस)

right|200px|
**टॉर्टुगा** (जिसका अर्थ स्पैनिश में कछुआ होता है) जिसे ब्रैटल के नाम से भी जाना जाता है, गैलापागोस द्वीपसमूह के मुख्य ईसाबेला द्वीप के निकट स्थित एक छोटा सा द्वीप है। द्वीप का क्षेत्रफल 1.3 किमी२ है। द्वीप निर्जन है पर यहाँ फ्रिगेट पक्षी, समुद्री गोह और गैलापागोस गल पाये जाते हैं।

## सन्दर्भ

श्रेणी:गैलापागोस द्वीप
आभूषण

thumb|right| आभूषण
**आभूषण** के निर्माण में अक्सर रत्न, सिक्के या अन्य कीमती वस्तुओं का इस्तेमाल किया जाता है और आमतौर पर इनको कीमती धातुओं में स्थापित किया जाता है।
आभूषण लोकसंस्कृति के लोकमान्य अंग हैं। सौंदर्य की बाहरी चमक-दमक से लेकर शील की भीतरी गुणवत्ता तक और व्यक्ति की वैयक्तिक रुचि से लेकर समाज की सांस्कृतिक चेतना तक आभूषणों का प्रभाव व्याप्त रहा है। दुनिया के कई हिस्सों में 15 फ़रवरी को ज्वैलरी डे मनाया जाता है हालाँकि इसके पीछे कौन सी विशेष मान्यताएं हैं इसका स्पष्ट प्रमाण उपलब्ध नहीं है।
## आभूषण डिजाइन गैलरी


चित्र:Diamond-earrings.jpg|हीरे की बालियों 
चित्र:Crystal-pendant-design.jpg ‎|क्रिस्टल लटकन डिजाइन
चित्र:Earring-art.jpg|कान की बाली
चित्र:Cg-jewelry-design.jpg|आभूषण डिजाइन




## सन्दर्भ

## बाहरी कड़ियाँ
* Ancient jewelry from Central Asia (IV BC-IV AD)

श्रेणी:कला
श्रेणी:संस्कृति
श्रेणी:फ़ैशन
*
वरुण गांधी

**वरुण गांधी** (जन्म १३ मार्च १९८०) एक भारतीय राजनीतिज्ञ हैं। वो भारतीय संसद के निम्न सदन लोकसभा के पीलीभीत लोक सभा निर्वाचन क्षेत्र से सदस्य हैं। वो भारतीय जनता पार्टी की राष्ट्रीय कार्यकारिणी के सदस्य और पार्टी के इतिहास में सबसे युवा राष्ट्रीय महासचिव हैं। इससे पहले वो 16वीं लोकसभा में **[[सुलतानपुर जिला| सुलतानपुर लोक सभा निर्वाचन क्षेत्र]]** से सांसद रह चुके हैं। वरुण गांधी को मार्च २०१३ में राजनाथ सिंह की टीम में भी चुना गया। उन्हें राष्ट्रीय महासचिव चुना गया और वो पार्टी के इतिहास में सबसे युवा महासचिव हैं।

## प्रारंभिक जीवन
वरुण गांधी का जन्म १३ मार्च १९८० को नई दिल्ली में हुआ। उनके माता पिता का नाम मेनका गांधी और संजय गांधी है। वो पूर्व प्रधानमंत्री इंदिरा गांधी के पौत्र हैं। उनके पिता की मौत एक विमान दुर्घटना में जून १९८० में हुई। उनके पिता के निधन के समय वरुण गांधी की आयु मात्र ३ माह थी।

## राजनीतिक वृत्ति
वरुण गांधी ने १९९९ में पीलीभीत निर्वाचन क्षेत्र में अपनी मां के लिए प्रचार कार्य आरम्भ किया। उन्होंने अपनी मां के साथ २००४ में भाजपा की सदस्यता प्राप्त की। इससे पहले वो राष्ट्रीय जनतांत्रिक गठबंधन (राजग) की सदस्य थीं। इन्हें सच्चाई कहने के लिये प्रसिद्ध नेता माना जाता है

## सन्दर्भ

## बाहरी कड़ियाँ
* Official Bioprofile at Parliament of India of Varun Gandhi
* Profile at Govt. of India website

श्रेणी:1980 में जन्मे लोग
श्रेणी:भारतीय जनता पार्टी के राजनीतिज्ञ
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
मयूरासन

मयूर का अर्थ होता है मोर। इसको करने से शरीर की आकृति मोर की तरह दिखाई देती है, इसलिए इसका नाम मयूरासन है।

## सावधानी
जिन लोगों को ब्लडप्रेशर, टीबी, हृदय रोग, अल्सर और हर्निया रोग की शिकायत हो, वे यह आसन योग चिकित्सक की सलाह के बाद ही करें। 
## लाभ
तिल्ली, यकृत, गुर्दे, अग्न्याशय एवं आमाशय सभी लाभान्वित होते हैं। मुख पर कान्ति आती है।
मधुमेह के रोगियों के लिये लाभकारी है। कब्ज को दूर करता है।
जठराग्नि को प्रदीप्त करता है।

## बाहरी कड़ियाँ
* Yoga

श्रेणी:योगासन
श्रेणी:योग
शीर्षासन

सिर के बल किए जाने की वजह से इसे शीर्षासन कहते हैं। शीर्षासन एक ऐसा आसन है जिसके अभ्यास से हम सदैव कई बड़ी-बड़ी बीमारियों से दूर रहते हैं। हालांकि यह आसन काफी मुश्किल है। यह हर व्यक्ति के लिए सहज नहीं है। शीर्षासन से हमारा पाचनतंत्र अच्छा रहता है, रक्त संचार सुचारू रूप से होता है। शरीर को बल प्राप्त होता है।

## शीर्षासन की विधि
शीर्षासन करने के लिए के सबसे पहले समतल स्थान पर कंबल आदि बिछाकर वज्रासन की अवस्था में बैठ जाएं। अब आगे की ओर झुककर दोनों हाथों की कोहनियों को जमीन पर टिका दें। दोनों हाथों की उंगलियों को आपस में जोड़ लें। अब सिर को दोनों हथेलियों के मध्य धीरे-धीरे रखें। सांस सामान्य रखें। सिर को जमीन पर टिकाने के बाद धीरे-धीरे शरीर का पूरा वजन सिर छोड़ते हुए शरीर को ऊपर की उठाना शुरू करें। शरीर का भार सिर पर लें। शरीर को सीधा कर लें। बस यही अवस्था को शीर्षासन कहा जाता है। यह आसन सिर के बल किया जाता है इसलिए इसे शीर्षासन कहते हैं।
## लाभ
शीर्षासन से हमारा पाचनतंत्र स्वस्थ रहता है। इससे मस्तिष्क का रक्त संचार बढ़ता है, जिससे की स्मरण शक्ति काफी अधिक बढ़ जाती है। हिस्टिरिया एवं अंडकोष वृद्धि, हर्निया, कब्ज आदि रोगों को दूर करता है। असमय बालों का झडऩा एवं सफेद होना दूर करता है। इस आसन से हमारा पूरे शरीर की मांसपेशियां सक्रिय हो जाती है। इस आसन से शारीरिक बल मिलता है। आत्मविश्वास बढ़ता है और किसी भी प्रकार का डर मन से निकल जाता है। थायराइड ग्रंथि में सुधार होता है और थायराइड के मरीजों को इससे लाभ होता है

## शीर्षासन की सावधानियां
यदि आप पूर्णत: स्वस्थ नहीं है तो इस आसन के अभ्यास से पूर्व किसी योग शिक्षक से परामर्श अवश्य करें। जिस व्यक्ति ब्लड प्रेशर की शिकायत है वह इस आसन को हरगिज ना करें। आंखों से संबंधित कोई बीमारी हो, तब भी इस आसन को नहीं करना चाहिए। गर्दन में कोई समस्या हो तो भी इस आसन को न करें।
## बाहरी कड़ियाँ

श्रेणी:योगासन
श्रेणी:योग
पादांगुष्टासन

इसमें हम दोनों हाथों से अपने पैर के अँगूठे को पकड़ते हैं, पैर के टखने भी पकड़े जाते हैं। चूँकि हाथों से पैरों को पकड़कर यह आसन किया जाता है इसलिए इसे पादांगुष्टासन कहा जाता है।
## सावधानी
रीढ़ की हड्डी में कोई शिकायत हो तथा साथ ही पेट में कोई गंभीर बीमारी हो ऐसी स्थिति में यह आसन न करें।

## लाभ
यह आसन मूत्र-प्रणाली, गर्भाशय तथा जननेन्द्रिय स्रावों के लिए विशेष रूप से अच्‍छा होता है। इससे कब्ज की शिकायत भी दूर होती है। यह पीठ और रीढ़ की हड्डी को मजबूत और लचीला बनाता है तथा जंघाओं और पिंडलियों की माँसपेशियों को मजबूत करता है। आँतों के व पेट के प्राय: समस्त विकार इस आसन को नियमित करने से दूर होते हैं। इससे सुषुम्ना नाड़ी का खिंचाव होने से उनका बल बढ़ता है। 

## बाहरी कड़ियाँ
* Yoga

श्रेणी:योगासन
मत्स्यासन

मत्स्य का अर्थ है- मछली। इस आसन में शरीर का आकार मछली जैसा बनता है, अत: यह **मत्स्यासन** कहलाता है।यह सर्वांग आसन का पूरक आसन है।इस आसन को सर्वांग आसन के बाद अवश्य किया जाना चहाए।

## '''सावधानी :'''
छाती व गले में अत्यधिक दर्द या अन्य कोई रोग होने की स्थिति में यह आसन न करें। बड़ी सावधानी से यह आसन करना
चाहिए, शीघ्रता से गर्दन में मोच आ जाने का भय रहता है, क्योंकि धड़ को बिल्कुल ऊपर कर देना होता है। यह आसन एक मिनट से पाँच मिनट तक किया जा सकता है।

## '''लाभ'''
इससे आँखों की रोशनी बढ़ती है। गला साफ रहता है तथा छाती और पेट के रोग दूर होते हैं। रक्ताभिसरण की गति बढ़ती है, जिससे चर्म रोग नहीं होता। दमे के रोगियों को इससे लाभ मिलता है। पेट की चर्बी घटती है। खाँसी दूर होती है।

## बाहरी कड़ियाँ
* Yoga

श्रेणी:योगासन
श्रेणी:योग
ऊष्ट्रासन

इस आसन की अंतिम अवस्था में पहुँचने के बाद हमारे शरीर की आकृति कुछ-कुछ ऊँट के समान प्रतीत होती है, इसी कारण इसे उष्ट्रासन कहते हैं।

## सावधानी
जोर से या झटके से इस आसन को न करें। पीछे झुकते समय जंघा सीधी रखें। अंतिम स्थिति में गर्दन से लेकर घुटने तक का भाग सीधा रहेगा। वापस आते समय झटका देकर न आएँ। जिन लोगों को हर्निया की शिकायत हो, उन्हें यह आसन नहीं करना चाहिए।

## लाभ
इस आसन से घुटने, ब्लडर, किडनी, छोटी आँत, लीवर, छाती, लंग्स एवं गर्दन तक का भाग एक साथ प्रभावित होता है, जिससे क‍ि उपर्युक्त अंग समूह का व्यायाम होकर उनका निरोगीपन बना रहता है। श्वास, उदर, पिंडलियों, पैरों, कंधे, कुहनियों और मेरुदंड संबंधी रोग में लाभ मिलता है।
उदर संबंधी रोग, जैसे कॉस्ट्रयूपेशन, इनडाइजेशन, एसिडिटी रोग निवारण में इस आसन से सहायता मिलती है। गले संबंधी रोगों में भी यह आसन लाभदायक है।

श्रेणी:योगासन
सर्वांगासन

सर्व अंग और आसन अर्थात सर्वांगासन। इस आसन को करने से सभी अंगों को व्यायाम मिलता है इसीलिए इसे सर्वांगासन कहते हैं।

**सावधानी** : कोहनियाँ भूमि पर टिकी हुई हों और पैरों को मिलाकर सीधा रखें। पंजे ऊपर की ओर तने हुए एवं आँखें बंद हों अथवा पैर के अँगूठों पर दॄष्टि रखें। जिन लोगों को गर्दन या रीढ़ में ‍शिकायत हो उन्हें यह आसन नहीं करना चाहिए।

## लाभ
**लाभ** : थायराइड एवं पिच्युटरी ग्लैंड के मुख्य रूप से क्रियाशील होने से यह कद वृद्धि में लाभदायक है। दमा, मोटापा, दुर्बलता एवं थकानादि विकार दूर होते है। इस आसन का पूरक आसन मत्स्यासन है, अतः शवासन में विश्राम से पूर्व मत्स्यासन करने से इस आसन से अधिक लाभ प्राप्त होते हैं।

## बाहरी कड़ियाँ
* Sarvangasana Yoga

श्रेणी:योगासन
श्रेणी:योग
वृश्चिकासन

## विधि

बैठकर दोनों हाथों को थोड़े अन्तर पर रखते हुए कोहनियों तक जमीन टिका दीजिए। 
अब शीर्षासन की तरह सिर को हाथों के बीच टिकाकर पैरों को ऊपर ले जायें। पैर ऊपर जाने पर सिर को उठाने का प्रयत्न करें। प्रारंभ में कुछ कठिनाई होती है। प्रयास करने पर सिर और पैरों से वृश्र्चिक की तरह आकृति बनने लगेगी। पूर्ण स्थिति में पैरों को सिर पर रखने का अभ्यास करें। 

## लाभ
यह आसन जठराग्नि को तीव्र व समस्त उदर रोगों को दूर करता है। 
मूत्र विकारों को दूर करता है एवं मुख की कान्ति को बढाता है।

## बाहरी कड़ियाँ
* Yoga

श्रेणी:योगासन
श्रेणी:योग
देवशयन

हिन्दू धर्म में **देवशयन** चार माह के उस काल को कहा जाता है जिसमें यह माना जाता है कि इस समय देवता विश्राम के लिए चले जाते हैं और इस समय में विवाह एवं अन्य मांगलिक कार्य बन्द रहते हैं। देवशयन का समय आषाढ़ शुक्ल एकादशी से कार्तिक शुक्ल एकादशी तक का माना जाता है। कार्तिक शुक्ल एकादशी को "देव उठनी एकादशी" भी कहा जाता है।

## सन्दर्भ

श्रेणी:हिन्दू पर्व